בממוצע מכור למת' מת בגיל 38 – 42 שנה פחות מהממוצע של תוחלת החיים בארה"ב.
פחות מ-7% מהמכורים למת' מצליחים להיגמל בתוכניות גמילה מסורתיות.
רשת נרקונון כוללת 39 מרכזים ב-18 מדינות, ומתפרשת על פני שש יבשות.
כל שבע שעות, תלמיד נוסף מסיים את תוכנית נרקונון.
מרכזי נרקונון אידיאליים לדוגמה בכל יבשת מתאפשרים בזכות התמיכה שלך ב-IAS. זאת אחת מהתוכניות החשובות שממומנות על-ידי מענקים של ה-IAS.
מתאמפטמין (מת') הוא סם לא חוקי ממכר ביותר שנמצא באותה קטגוריה כמו קוקאין. משתמשים רבים מדווחים שהם התמכרו מהפעם הראשונה שבה השתמשו בסם. למעשה, זה כל-כך קשה להיגמל ממת' ולהישאר נקי ממנו ש-93 אחוזים מהמכורים אליו שמסיימים תוכניות גמילה מסורתיות, חוזרים להשתמש בו.
" 'מי אני?' זאת שאלה שתמיד ידעתי את התשובה שלה. כשגדלתי, הייתי ילד מאושר, אנרגטי, ערני ופתוח. אחרי שסיימתי תיכון החלטתי שאני הולך לקחת שנה חופש ולהתחיל את הקולג' שנה מאוחר יותר. במהלך אותה שנה התחלתי להתמודד עם הרבה קשיים של חיים בוגרים. התחלתי לצאת עם חברים למסיבות, לשתות אלכוהול ולקחת סמים. כל הבעיות שלי התחילו להיעלם – או ככה חשבתי – ונעשיתי יותר ויותר פזיז.
השתמשתי בסמים, במיוחד מת', כדי לדכא את ההבנה למה אני הופך. לפני שידעתי מה קורה, החיים שלי התחילו להתדרדר בצורה דרמטית. איבדתי תקווה. הייתי אבוד. לפני שהבנתי מה קורה, שנה שלמה חלפה – שנה בלי שום הישגים, רק אכזבות.
חשבתי שאין לי יותר שום תקווה. ידעתי שאני מסוגל לעשות דברים גדולים, למרות שהסמים גרמו לי לחשוב שהדבר היחיד שאהיה אי פעם זה מכור לסמים. ניסיתי להיגמל הרבה פעמים בכוחות עצמי. בסופו של דבר נאלצתי להכיר בעובדה שאני לא יכול לעשות את זה לבד. התחלתי לבדוק תוכניות גמילה שונות, אבל ידעתי שאני צריך עזרה עם יותר מאשר רק ההתמכרות שלי למת'. הייתי שבור בכל האיזורים של החיים שלי וגם שבור בפנים.
יום אחד בזמן שעברתי על החדשות בדף הפייסבוק שלי קפץ קישור לנרקונון סאנקוסט עם קישור לסיפור הצלחה של מישהי שעשתה את התוכנית. הבחורה נראתה באמת מאושרת והסיפור שלה היה לא דומה לשום דבר שאי פעם שקראתי. היא נתנה לי תקווה. חקרתי את נרקונון סאנקוסט וגיליתי סיפורי הצלחה נוספים שעוררו בי השראה. כשסיפרתי למשפחה שלי שאני רוצה לקבל עזרה והראיתי להם את האתר היתה להם הבעה מדהימה של הקלה על הפנים. יצרנו קשר עם המרכז ואחרי שלושה ימים הייתי על המטוס בדרך לקלירווטר, פלורידה.
חברי הצוות והתלמידים כאן היו מאוד מסבירי פנים. המסע שלי לחיים חדשים החל.
הייתי שמונה ימים בתהליך ההיגמלות הגופנית מהמת'. הצוות עזר לי עם כל הכאב הגופני והכאב הרגשי ועזר לי לעבור דרכו. ביום השמיני הרגשתי פי 100 יותר טוב. האנרגיה שלי התחילה לחזור אליי.
החלק הבא של התוכנית היה סילוק הרעלים בסאונה. קיבלתי את ההזדמנות להזיע החוצה את כל הסמים שאי פעם לקחתי.
אחרי שסיימתי את סילוק הרעלים בסאונה אני מרגיש כמו אדם חדש. הגוף שלי נקי מכל הרעלים שאי פעם הכנסתי לתוכו ואני מרגיש טוב יותר מאשר אי פעם לפני כן. ההשתוקקות שלי למת' נעלמה לחלוטין ויש לי אנרגיה אמיתית שוב. ההשוואה בין איך שאני מרגיש עכשיו לאיך שהרגשתי כשהגעתי לכאן לראשונה היא יותר מדרמטית. אני מרגיש כאילו שהתחלתי מאפס ואני יכול לבנות את עצמי מחדש ולהפוך להיות האדם שהייתי אמור להיות".